
Atklāta konkursa „Maināmo paklāju noma”
(iepirkuma identifikācijas Nr. SIA RNP 2024/25)
nolikumam
PROJEKTS
LĪGUMS
Par maināmo paklāju servisu un apdrošināšanu
Rīgā								Līguma datumu skatīt parakstu zonā
SIA „Rīgas namu pārvaldnieks”, reģistrācijas Nr. 40103362321 (turpmāk – Pasūtītājs), kuru saskaņā ar _____________________________ pārstāv ________________________, no vienas puses, un
____ „_____________________”, reģistrācijas Nr. ______________ (turpmāk – Izpildītājs)[footnoteRef:1], kuru saskaņā ar _____________________________ pārstāv ________________________________, no otras puses, [1:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 

turpmāk Pasūtītājs un Izpildītājs kopā saukti kā Puses, bet katrs atsevišķi kā Puse,
pamatojoties uz atklāta konkursa „Maināmo paklāju noma” identifikācijas Nr. SIA RNP 2024/25 (turpmāk – Iepirkums) rezultātiem, noslēdza šādu līgumu (turpmāk - Līgums):
Līguma priekšmets
[bookmark: _Ref367861372]Pasūtītājs pasūta un apmaksā, bet Izpildītājs veic maināmo paklāju (turpmāk – Paklāji) uzstādīšanu un nomaiņu SIA “Rīgas namu pārvaldnieks” pārvaldīšanā esošajās daudzdzīvokļu dzīvojamās mājās (turpmāk – Objekti vai Objekts), kā arī veic maināmo paklāju apdrošināšanu saskaņā ar Līgumu, Līguma 1. pielikumu “Tehniskā specifikācija” (turpmāk – Tehniskā specifikācija), Līguma 2. pielikumu “Tehniskais - Finanšu piedāvājums” (turpmāk – Finanšu piedāvājums) un spēkā esošiem normatīvajiem aktiem, kas attiecas uz Pakalpojuma izpildi, ievērojot Pasūtītāja norādījumus ((turpmāk – Pakalpojums).
Pakalpojums ietver:
Paklāju nomu;
Paklāju piegādi un nomaiņu;
Paklāju mazgāšanu;
Paklāju apdrošināšanu zādzības un bojājumu gadījumiem;
citas Līgumā un Tehniskajā specifikācijā paredzētās darbības.
4.1. Detalizēts Pakalpojuma apraksts un izpildes prasības tiek uzrādītas Tehniskajā specifikācijā.
4.2. Ar kvalitatīvu Pakalpojumu Līguma izpratnē saprotams Pakalpojums, kas atbilst Līguma noteikumiem, kā arī Tehniskās specifikācijas un spēkā esošo normatīvo aktu prasībām.
4.3. Pakalpojuma sniegšanas vieta: Rīgas valstspilsētas administratīvā teritorija.
4.4. Pasūtītājs ir tiesīgs pasūtīt pakalpojumus, kas saistīti ar Līgumā paredzēto Pakalpojumu, bet nav iekļauti Tehniskajā specifikācija un Finanšu piedāvājumā, ja šādu pakalpojumu izmaksas nepārsniedz 5 % (piecus procentus) no Līguma cenas bez pievienotās vērtības nodokļa (turpmāk – PVN). Šajā gadījumā Pasūtītājs ir tiesīgs pieprasīt Izpildītājam izmaksu kalkulāciju un attaisnojuma dokumentus, kas apliecina minēto pakalpojumu izmaksas.
2. Līguma un Pakalpojuma cena
2.1. Paredzamā Līguma cena bez pievienotās vērtības nodokļa (turpmāk – PVN) ir līdz 375 000,00 EUR (trīs simtiem septiņdesmit pieciem tūkstošiem eiro un 00 centiem) (turpmāk – Līguma cena). 
2.2. Pasūtītājam nav pienākums izlietot visu Līguma cenu. Gadījumā, ja Līguma darbības laikā Pasūtītājs nav izlietojis visu Līguma cenu, Izpildītājs nav tiesīgs celt par to pretenzijas un pieprasīt Līguma cenas samaksu pilnā apmērā.
2.3. Pakalpojuma cenas tiek noteiktas Finanšu piedāvājumā (turpmāk – Pakalpojuma cena).
2.4. Pakalpojuma cenā ietilpst visi Izpildītāja izdevumi, kas saistīti ar Pakalpojuma izpildi, tai skaitā transportēšanas, piegādes, iekraušanas un izkraušanas izmaksas, nomas maksa, darba alga, maināmo paklāju apdrošināšana, visi spēkā esošie valsts un pašvaldību noteiktie nodokļi un nodevas, kas attiecas uz Pakalpojumu (izņemot PVN), kā arī citas izmaksas un izdevumi, kas nav minēti Tehniskajā specifikācijā, bet kas Izpildītājam var rasties Līguma darbības laikā.
2.5. Izpildītājs nav tiesīgs paaugstināt Pakalpojuma cenu visā Līguma darbības laikā.
3. Apmaksas kārtība
3.1. Pasūtītājs veic apmaksu par kvalitatīvu, Līguma noteikumiem atbilstoši sniegtu Pakalpojumu 30 (trīsdesmit) kalendāro dienu laikā pēc Pasūtītāja šādu dokumentu saņemšanas no Izpildītāja:
3.1.1. abpusēji parakstīts Pakalpojuma nodošanas – pieņemšanas akts par iepriekšējā mēnesī visos Objektos sniegto Pakalpojumu;
3.1.2. Izpildītāja iesniegts un Pasūtītāja saskaņots rēķins, kas izrakstīts, uz Līguma 3.1.1. apakšpunktā minētā Pakalpojuma nodošanas – pieņemšanas akta pamata.
3.2. Līguma 3.1.2. apakšpunktā norādīto rēķinu par iepriekšējā mēnesī sniegto Pakalpojumu Izpildītājs iesniedz Pasūtītājam ne vēlāk kā līdz nākamā mēneša 5. (piektajam) datumam. Izpildītājs sagatavo un iesniedz Pasūtītājam rēķinus elektroniski Līguma 12.1.2. apakšpunktā noteiktajā kārtībā, tie ir derīgi bez paraksta, un Pasūtītājs piekrīt šādam nosacījumam.
3.3. Izpildītājs, izrakstot rēķinus, piemēro PVN likmi spēkā esošajos normatīvajos aktos noteiktajā kārtībā un apmērā.
3.4. Izpildītājs rēķinā norāda Pasūtītāja piešķirto Līguma numuru, Līguma noslēgšanas datumu, Pakalpojuma aprakstu, Pakalpojuma nodošanas - pieņemšanas akta numuru un datumu, Pakalpojuma sniegšanas adreses/Objektus.
3.5. Ja rēķinā nav norādīta visa Līguma 3.4. punktā noteiktā informācija, Pasūtītājs nesaskaņo rēķinu un rakstiski Līguma 12.1.2. apakšpunktā noteiktajā kārtībā informē Izpildītāju par rēķina neatbilstību. Izpildītājs ne vēlāk kā 3 (trīs) darba dienu laikā pēc informācijas par rēķina neatbilstību saņemšanas no Pasūtītāja sagatavo Līgumam atbilstošu rēķinu un atkārtoti iesniedz to Pasūtītājam.
3.6. Pasūtītājs neveic norēķinu ar Izpildītāju līdz atbilstoša rēķina sagatavošanai un iesniegšanai Pasūtītājam.
3.7. Par apmaksas dienu tiek uzskatīta diena, kādā Pasūtītājs iesniedzis maksājuma uzdevumu bankai.
3.8. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.
3.9. Ja Pakalpojums veikts nekvalitatīvi, apmaksas termiņš tiek pagarināts attiecīgi par tādu laika periodu, kādā tiek novērstas Pakalpojuma neatbilstības (trūkumi).
4. Pakalpojuma izpilde un pieņemšana
4.1. Izpildītājs 3 (trīs) darba dienu laikā no Līguma parakstīšanas iesniedz Pasūtītājam Līguma 12.1.2. apakšpunktā noteiktajā kārtībā Pakalpojuma izpildes grafiku (turpmāk – Grafiks), norādot tajā maināmo paklāju (turpmāk – Paklāji) izvietošanas Objektus un Paklāju uzstādīšanas vietas tajos, plānoto Paklāju sākotnējās izvietošanas Objektos datumu, Paklāju apmaiņas periodiskumu atbilstoši Tehniskajā specifikācijā noteiktajam, apmaiņas intervāla izmaiņas, pārejot no vasaras uz ziemas periodu, un atkarībā no laikapstākļiem, kā arī citu nepieciešamu informāciju.
4.2. Pasūtītājs 3 (trīs) darba dienu laikā pēc Grafika saņemšanas no Izpildītāja:
4.2.1. saskaņo Grafiku, iesniedzot Izpildītājam Līguma 12.1.2. apakšpunktā noteiktajā kārtībā Grafika saskaņojumu/apstiprinājumu, vai
4.2.2. atsaka Grafika saskaņošanu, iesniedzot Izpildītājam Līguma 12.1.2. apakšpunktā noteiktajā kārtībā motivētus iebildumus.
4.3. Līguma 4.2.2. apakšpunktā noteiktajā gadījumā Izpildītājs 2 (divu) darba dienu laikā pēc iebildumu saņemšanas no Pasūtītāja iesniedz Pasūtītājam Līguma 4.1. punktā noteiktajā kārtībā koriģēto Grafiku, ievērojot iebildumos norādīto.
4.4. Pakalpojums tiek veikts saskaņā ar Grafiku, ievērojot tajā noteikto Paklāju maiņas regularitāti un termiņus.
4.5. Izpildītājs uzstāda Paklājus Objektos atbilstoši Grafikā noteiktajam, par ko Izpildītājs vismaz 2 (divu) darba dienu laikā pēc Paklāju uzstādīšanas sagatavo un iesniedz Pasūtītājam saskaņošanai un parakstīšanai Līguma 12.1.2. apakšpunktā noteiktajā kārtībā Paklāju uzstādīšanas aktu. Šā akta saskaņošanai, procedūras un termiņu ziņā, tiek piemēroti Līguma 4.2. punkta noteikumi.
4.6. Gadījumā, ja Līguma izpildes laikā Pasūtītājs samazina vai palielina Paklāju vai Objektu skaitu, vai maina Paklāju maiņas regularitāti, Pasūtītājs par to informē Izpildītāju 7 (septiņas) darba dienas iepriekš, iesniedzot attiecīgo paziņojumu Līguma 12.1.2. apakšpunktā noteiktajā kārtībā, vienlaikus telefoniski informējot par pieprasījuma nosūtīšanu Līguma 12.2.2. apakšpunktā norādīto Izpildītāja pilnvaroto personu.
4.7. Izpildītājs 2 (divu) darba dienu laikā pēc Līguma 4.6. punktā minētā paziņojuma saņemšanas no Pasūtītāja koriģē Grafiku atbilstoši paziņojumā norādītajam un iesniedz koriģēto Grafiku Pasūtītājam saskaņošanai. Koriģētā Grafika saskaņošanai, procedūras un termiņu ziņā, tiek piemēroti Līguma 4.2., 4.3. punktā nosacījumi.
4.8. Ja Paklāja nomaiņa tiek kavēta ilgāk par 3 (trīs) dienām, Pasūtītājs ir tiesīgs veikt Paklāju nomaiņu par saviem līdzekļiem, atskaitot izmaksas Paklāju nomaiņai no ikmēneša maksas par Pakalpojumu. Paklāju nomaiņas izmaksas nedrīkst būt vairāk kā pusotru reizi lielākas nekā Piedāvājumā noteiktā Pakalpojuma cena attiecīgajā pozīcijā.
4.9. Izpildītājs nodrošina Pakalpojuma izpildi darba dienās (pirmdiena – piektdiena) no plkst. 08.30 līdz 17.00.
4.10. Izpildītājs ne vēlāk kā līdz katra mēneša 2. (otrajam) datumam iesniedz Izpildītājam Līguma 12.1.2. noteiktajā kārtībā Izpildītāja ar drošu elektronisko parakstu parakstītu Pakalpojuma nodošanas – pieņemšanas aktu par iepriekšējā mēnesī visos Objektos sniegto Pakalpojumu.
4.11. Pasūtītājs ne vēlāk kā 2 (divu) darba dienu laikā pēc Līguma 4.10. punktā minētā Pakalpojuma nodošanas – pieņemšanas akta saņemšanas no Izpildītāja, to izskata un veic sniegtā Pakalpojuma pārbaudi un izvērtēšanu. Ja Pakalpojums ir sniegts kvalitatīvi un pilnā apjomā, Pasūtītājs paraksta Pakalpojuma nodošanas - nodošanas aktu ar drošu elektronisko parakstu un iesniedz parakstīto aktu Izpildītājam Līguma 12.1.2. apakšpunktā noteiktajā kārtībā.
4.12. Ja Pasūtītājs, izskatot Pakalpojuma nodošanas – pieņemšanas aktu konstatē, ka Pakalpojums tiek sniegts nekvalitatīvi vai sniegtā Pakalpojuma apjoms neatbilst faktiski sniegtajam vai Grafikā noteiktajam, Pasūtītājs Līgumā 4.11. punktā noteiktajā termiņā sagatavo un iesniedz Izpildītājam Līguma 12.1.2. apakšpunktā noteiktajā kārtība aktu par konstatētajām Pakalpojuma neatbilstībām (turpmāk – Neatbilstības akts). Pasūtītājs sagatavo un iesniedz Izpildītājam Neatbilstības aktu elektroniski Līguma 12.1.2. apakšpunktā noteiktajā kārtībā, tas ir derīgs bez paraksta, un Izpildītājs piekrīt šādam nosacījumam.
4.13. Līguma 4.12. punktā noteiktajā gadījumā Izpildītājs saviem spēkiem un par saviem līdzekļiem ne vēlāk kā 2 (divu) darba dienu laikā pēc Neatbilstības akta saņemšanas no Pasūtītāja novērš tajā norādītās Pakalpojuma neatbilstības un paziņo Pasūtītājam par Pakalpojuma neatbilstību novēršanu Līguma 12.1.2. noteiktajā kārtībā. Pēc Pakalpojuma neatbilstību novēršanas tiek veikta atkārtota Pakalpojuma pieņemšana šajā Līguma sadaļā noteiktajā kārtībā.
4.14. Ja kāda no Pusēm konstatē, ka ir sabojāti vai nozaudēti Paklāji, Puses par to sagatavo un paraksta bojājumu konstatēšanas vai nozaudēšanas aktu. Nozaudēto vai sabojātos Paklājus aizvieto vai nomaina ar Līguma prasībām atbilstošu Paklājiem Pušu saskaņotajā laikā.
4.15. Izpildītājam par saviem līdzekļiem ir jāveic Paklāju apdrošināšana zādzības, bojājumu un iznicināšanas gadījumiem (bez pašriska).
4.16. Ja Izpildītājs neizpilda Līguma 4.15. punktā noteikto pienākumu, visus ar Paklāju bojāšanu, zādzību, iznicināšanu un zaudēšanu saistītos riskus uzņemas Izpildītājs.
4.17. Pasūtītājs neatbild un neuzņemas risku, kas saistīts ar tiešu vai netiešu, vai arī nejaušu paklāju zaudējumu, zādzību, bojājumu vai iznicināšanu.
4.18. Jebkurā Pakalpojuma izpildes stadijā Pasūtītājs ir tiesīgs veikt Pakalpojuma izpildes kontroli.
4.19. Pakalpojums uzskatāms par izpildītu ar Pakalpojuma nodošanas - pieņemšanas akta abpusējas parakstīšanas brīdi.
4.20. Pūšu parakstīts nodošanas - pieņemšanas ir pamats Izpildītāja rēķina izrakstīšanai Pasūtītājam samaksas veikšanai par sniegto Pakalpojumu.
4.21. Līgumam izbeidzoties, Pasūtītājs Pušu saskaņotajā termiņā nodod Izpildītājam Paklājus ar abpusēji parakstīto Paklāju nodošanas - pieņemšanas aktu Pušu.
5. Līguma saistību izpildes nodrošinājums
5.1. Izpildītājs ne vēlāk kā 10 (desmit) darba dienu laikā pēc Līguma abpusējas parakstīšanas iesniedz Pasūtītājam Līguma saistību izpildes nodrošinājumu kā neatsaucamu beznosacījumu bankas garantiju (turpmāk – Bankas garantija) vai neatsaucamu pirmā pieteikuma beznosacījumu Līguma izpildes apdrošināšanas polisi (turpmāk – Apdrošināšanas polise) par Līguma saistību izpildes nodrošinājuma kopējo summu ne mazāku par 7 500,00 EUR (septiņiem tūkstošiem pieciem simtiem eiro) no Līguma cenas.
5.2. Bankas garantijas un Apdrošināšanas polises garantijām ir jābūt pakļautām Vienotajiem pieteikuma garantiju noteikumiem (the Uniform Rules for Demand Guarantees) (2010. gada redakcija, Starptautiskās Tirdzniecības palātas publikācija Nr. 758). Šai garantijai un ar to saistītajām tiesiskajām attiecībām, ciktāl attiecīgos jautājumus neregulē minētie Vienotie pieteikuma garantiju noteikumi, piemērojami Latvijas Republikas normatīvie akti.
5.3. Apdrošināšanas polisē ir jābūt iekļautiem šādiem īpašiem nosacījumiem:
5.3.1. ar Apdrošināšanas polisi tiek apdrošinātas visas Izpildītāja Līguma izpildes saistības, tai skaitā:
5.3.1.1. atbildība par līgumsaistību nekvalitatīvu vai nesavlaicīgu izpildi, vai neizpildi vispār, t.sk., ja Pasūtītājs izmanto Līgumā noteiktās tiesības vienpusēji izbeigt Līgumu tajā minēto iemeslu dēļ;
5.3.1.2. atbildība par Pasūtītājam nodarītajiem zaudējumiem, kurus ar prettiesisku darbību vai neuzmanību nodarījis Izpildītājs vai tā pieaicinātie apakšuzņēmēji;
5.3.1.3. Izpildītājam piemērotie līgumsodi (ja tādi tiek aprēķināti) par līguma saistību nekvalitatīvu izpildi, nesavlaicīgu izpildi vai neizpildi vispār.
5.4. Izpildītājs Bankas garantiju vai Apdrošināšanas polisi un dokumentu par apdrošināšanas prēmijas samaksu Izpildītājs iesniedz Pasūtītājam kādā no šādiem veidiem:
5.4.1. elektroniski Līguma 12.1.2. vai 12.1.3. apakšpunktā noteiktajā kārtībā, ja iesniedzamais dokuments sagatavots elektroniski;
5.4.2. Līguma 12.1.1. vai 12.1.4. apakšpunktā noteiktajā kārtībā, ja iesniedzamais dokuments ir sagatavots papīra formā.
5.5. Bankas garantijai vai Apdrošināšanas polisei jābūt spēkā visā Līguma darbības laikā.
5.6. Ja tiek pagarināts Līguma darbības termiņš, Izpildītājs ne vēlāk, kā 10 (desmit) darba dienu laikā pēc Pušu vienošanās par Līguma darbības termiņa pagarināšanu stāšanās spēkā iesniedz Pasūtītājam Līguma saistību izpildes nodrošinājumu ar spēkā esošu darbības termiņu laikā posmā, par kuru pagarināts Līguma darbības termiņš.
5.7. Izpildītājs nav tiesīgs uzsākt Pakalpojuma sniegšanu pirms Līguma saistību izpildes nodrošinājuma iesniegšanas Pasūtītājam.
6. Apakšuzņēmējs
6.1. Izpildītājs, ievērojot Publisko iepirkumu likumu, Līguma noteikumus, kā arī citu normatīvo aktu prasības ir tiesīgs Līguma izpildē piesaistīt apakšuzņēmējus.
6.2. Izpildītājs ir tiesīgs Līguma darbības laikā apakšuzņēmēja nomaiņu vai jauna apakšuzņēmēja iesaisti Līguma izpildē veikt tikai ar Pasūtītāja rakstveida piekrišanu. Izpildītājs par plānoto apakšuzņēmēja nomaiņu vai jauna apakšuzņēmēja iesaisti Līguma izpildē paziņo Pasūtītājam rakstveidā.
6.3. Ja Izpildītājs plāno nomainīt apakšuzņēmēju, uz kura iespējām ir balstījies, iesniedzot piedāvājumu Iepirkumā, Izpildītājs lūgumam par apakšuzņēmēja nomaiņu pievieno dokumentus, kas pierāda jaunā apakšuzņēmēja atbilstību Iepirkumā izvirzītajām prasībām tādā apjomā, kādā Izpildītājs savā piedāvājumā ir balstījies uz nomaināmā apakšuzņēmēja iespējām.
6.4. [bookmark: _Hlk127435229]Attiecībā uz Izpildītāja piedāvāto jauno apakšuzņēmēju, ar kuru Izpildītājs plāno aizstāt līdzšinējo apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, un apakšuzņēmēju, kuram Izpildītājs plāno nodot Darbu izpildi, kuru vērtība ir vismaz 10 000,00 EUR, Pasūtītājs veic pārbaudi par tā atbilstību Publisko iepirkumu likuma 42. pantā noteiktajiem izslēgšanas nosacījumiem attiecībā uz to dienu, kad Pasūtītājs no Izpildītāja ir saņēmis attiecīgumu lūgumu.
6.5. Pasūtītājs pieņem lēmumu atļaut vai atteikt piedāvātā apakšuzņēmēja nomaiņu vai jauna apakšuzņēmēja iesaistīšanu Līguma izpildē ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai, un rakstiski par to informē Izpildītāju.
6.6. Pasūtītājs atsaka jauna apakšuzņēmēja, kuram plānots nodot Darbu izpildi, kuru vērtība ir vismaz 10 000,00 EUR, iesaisti Līguma izpildē vai apakšuzņēmēja, ar kuru aizstāj apakšuzņēmēju, uz kura iespējām Izpildītājs ir balstījies, iesniedzot piedāvājumu Iepirkumā, nomaiņu Publisko iepirkumu likuma 62. pantā noteiktajos gadījumos. Pasūtītājs pārbaudi par šajā apakšpunktā minēto apakšuzņēmēju atbilstību Publisko iepirkumu likuma 42. pantā noteiktajiem izslēgšanas nosacījumiem veic tajā datumā, kad pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju.
6.7. Izpildītājs koordinē apakšuzņēmēju darbību un uzņemas pilnu atbildību par apakšuzņēmēju veikto Darbu atbilstību Līgumā paredzētajiem Darbu izpildes noteikumiem, t.sk. par Darbu izpildes termiņu.
6.8. Izpildītājs uzņemas pilnu atbildību par veiktajiem norēķiniem ar tā piesaistīto apakšuzņēmēju, t.sk. arī Izpildītāja maksātnespējas procesa gadījumā.
6.9. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistīto apakšuzņēmēju.
7. Pušu tiesības un pienākumi
7.1. Pasūtītājs:
7.1.1. nodrošina Izpildītāja darbinieku un transporta iekļūšanu un atrašanos Pakalpojuma izpildes vietā;
7.1.2. pieņem izpildītu, Līguma prasībām atbilstošu kvalitatīvu Pakalpojumu, kas izpildīts atbilstoši Pieprasījumam;
7.1.3. samaksā par Pasūtītāja pieņemto Pakalpojumu Līgumā noteiktajā kārtībā;
7.1.4. sniedz visu Izpildītāja pieprasīto Pakalpojumu sniegšanai nepieciešamo informāciju;
7.1.5. nodrošina, ka Pasūtītāja pilnvarotie darbinieki ir informēti par Izpildītāja sniegtajiem Pakalpojumiem un sadarbojas ar Izpildītāja darbiniekiem un pārstāvjiem;
7.1.6. ziņo Izpildītājam par Paklāju sabojāšanu, iztrūkumu, bojāeju vai zādzību;
7.1.7. ir tiesīgs grozīt Grafiku, palielināt vai samazināt Paklāju un/vai Objektu skaitu Līgumā noteiktajā kārtībā.
7.2. Izpildītājs:
7.2.1. ar saviem resursiem sniedz Pasūtītājam kvalitatīvu un Līguma noteikumiem atbilstošu Pakalpojumu;
7.2.2. Pakalpojuma izpildē ievēro Pasūtītāja norādījumus un atbild par spēkā esošo normatīvo aktu, kas attiecās uz Pakalpojuma izpildes kārtību un kvalitāti, ievērošanu;
7.2.3. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
7.2.4. pirms Pakalpojuma uzsākšanas brīdina Pasūtītāju par Līgumā neparedzētiem apstākļiem, kas var ietekmēt Pakalpojuma izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā punktā paredzētajās situācijās;
7.2.5. garantē, ka Paklāji atbilst Eiropas Savienībā un Latvijas Republikā spēkā esošo normatīvo aktu un piemērojamo standartu prasībām, un Pasūtītājs var tos droši un netraucēti lietot.
8. Pušu atbildība
8.1. Puses Līgumā un normatīvajos aktos noteiktajā kārtībā ir atbildīgas viena otrai par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
8.2. Puses normatīvajos aktos noteiktajā kārtībā ir atbildīgas trešajām personām par nodarītajiem zaudējumiem, ja tie radušies Puses, tās darbinieku vai šīs Puses Līguma izpildē iesaistīto personu darbības vai bezdarbības rezultātā.
8.3. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
8.4. Gadījumā, ja Pasūtītājs neievēro Līgumā noteikto Pakalpojuma apmaksas termiņu, Izpildītājam ir tiesības pieprasīt Pasūtītājam maksāt līgumsodu 0,1 % (nulle, komats, vienas desmitās daļas no procenta) apmērā no termiņā neapmaksātās summas par katru nokavēto dienu. Pasūtītājs līgumsodu samaksā 10 (desmit) darba dienu laikā pēc rēķina par līgumsodu saņemšanas no Izpildītāja.
8.5. [bookmark: _Ref367774249][bookmark: _Ref336249597][bookmark: _Toc336440099]Gadījumā, ja Izpildītājs neizpilda Pakalpojumu Līgumā, Grafikā vai Pušu vienošanās noteiktajos termiņos, vai nenovērš Pakalpojuma neatbilstības Līgumā 4.13. punktā vai Pušu vienošanās noteiktajā termiņā, Pasūtītājs ir tiesīgs pieprasīt Izpildītājam maksāt līgumsodu 10,00 EUR (desmit eiro) apmērā par katru kavējuma dienu.
8.6. Ja Izpildītājs veicis Pakalpojumu nekvalitatīvi, Pasūtītājs ir tiesīgs pieprasīt Izpildītājam maksāt līgumsodu 50,00 EUR (piecdesmit eiro un 00 centu apmērā) apmērā par katru konstatēto gadījumu.
8.7. Ja Izpildītājs nav izpildījis Līguma 14.2. vai 14.5. punktā noteiktās saistības Līgumā noteiktajos termiņos, Pasūtītājs ir tiesīgs pieprasīt Izpildītājam maksāt līgumsodu 10,00 EUR (desmit eiro) apmērā par katru kavējuma dienu.
8.8. Līguma 8.5. - 8.7. punktā noteikto līgumsodu Izpildītājs samaksā 10 (desmit) darba dienu laikā pēc rēķina par līgumsodu saņemšanas no Pasūtītāja.
8.9. Piemērojot Līgumā paredzēto līgumsodu, Pusēm ir jāievēro Civillikuma 1716. panta trešajā daļā noteiktais līgumsoda apmēra ierobežojums.
8.10. Pasūtītājam ir tiesības ieskaita kārtībā samazināt par Pakalpojumiem maksājamo naudas summu tādā apmērā, kāda ir Līguma noteiktajā kārtībā aprēķinātā līgumsoda summa Izpildītājam.
8.11. Pēc līgumsoda maksātāja Puses rakstiskā lūguma, līgumsoda prasītāja Puse var samazināt maksājamo līgumsodu, ievērojot samērīguma principu, kā arī Līguma saistību neizpildes vai nepienācīgas izpildes sekas, iemeslus un apstākļus.
8.12. Līgumsoda samaksa neatbrīvo Puses no Līguma saistību izpildes.
9. Nepārvarama vara
9.1. Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas apstākļu rezultātā, kurus Puses nevarēja paredzēt un novērst.
9.2. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.
9.3. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radušās nepārvaramās varas dēļ. 
9.4. Puse zaudē tiesības atsaukties uz nepārvaramas varas apstākļiem, ja tā nav ievērojusi Līguma 9.3. punkta noteikumus.
9.5. Ja nepārvaramās varas dēļ Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji izbeigt Līgumu, par to rakstveidā brīdinot otru pusi vismaz 5 (piecas) darba dienas iepriekš.
9.6. Ja Līgums tiek izbeigts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
10. Personu datu aizsardzība un konfidencialitāte
10.1. Līguma ietvaros visus personu datus Puses apstrādā tikai Līguma izpildes mērķiem un tikai tādā apmērā, lai nodrošinātu starp Pusēm noslēgtā Līguma izpildi.
10.2. Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka Puses nodotie personas dati Līguma izpildes ietvaros netiek nejauši vai nelikumīgi iznīcināti, nozaudēti vai sabojāti, vai darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošo datu aizsardzības tiesību aktiem.
10.3. Pusēm ir jāievēro piemērojamie tiesību akti personas datu aizsardzības jomā. Par šo tiesību aktu prasību neievērošanu Puses atbild normatīvajos aktos noteiktajā kārtībā.
10.4. Puses tiek atbrīvotas no atbildības par personas datu apstrādi, ko saņēmušas, no vispār pieejamiem avotiem, kā arī informācijas, datu izplatīšanu, kas tika izplatīti un publicēti vai citā veidā bija pieejami masu informācijas avotos un internetā.
10.5. Puses ir tiesīgas apstrādāt personas datus tikai tik ilgi, cik tas nepieciešams, lai pienācīgi izpildītu no Līguma izrietošas saistības.
10.6. Puses apņemas Līguma darbības laikā, kā arī pēc Līguma izbeigšanas bez otras Puses iepriekšējas rakstiskas atļaujas neizpaust, neizplatīt un jebkādā citādā nenodot trešajām personām Pušu rīcībā nonākušo konfidenciālo informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi. Par konfidenciālu informāciju uzskatāma un pie neizpaužamām ziņām pieskaitāma jebkāda esoša vai Pakalpojuma sniegšanas procesā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumā paredzētās saistības.
10.7. Puses nodrošina informācijas konfidencialitātes noteikumu izpildi arī no jebkuru trešo personu puses, ko Puses piesaistījusi Līguma izpildei.
11. Līguma darbības termiņš, Līguma grozīšana un Līguma izbeigšana
11.1. [bookmark: _Ref367708847]Līgums stājas spēkā ar tā abpusēju parakstīšanas dienu.
11.2. Līguma ir spēkā 24 (divdesmit četrus) mēnešus vai līdz Līguma cenas apguvei.
11.3. Pusēm rakstiskā veidā vienojoties Līguma darbības termiņš var tikt pagarināts par laiku līdz 12 (divpadsmit) mēnešiem.
11.4. Līguma grozījumi ir spēkā tikai tad, ja tie izdarīti rakstveidā, un tos parakstījušas abas Puses.
11.5. Līguma grozījumi ir pieļaujami:
11.5.1. ja tie nemaina Līguma vispārējo raksturu;
11.5.2. ja tie atbilst Publisko iepirkumu likuma 61. panta nosacījumiem;
11.5.3. ja objektīvu apstākļu dēļ, Pasūtītājam ir radusies nepieciešamība palielināt Līguma cenu un šādu grozījumu vērtība nesasniedz 10 % (desmit procentus) no sākotnējās Līguma cenas. Grozījumu vērtību noteic kā visu secīgi veikto grozījumu naudas vērtību summu.
11.6. Visi Līguma pielikumi, grozījumi un papildinājumi ir Līguma neatņemama sastāvdaļa.
11.7. Puses var izbeigt Līgumu pirms Līguma darbības termiņa beigām, Pusēm savstarpēji rakstveidā vienojoties.
11.8. Pasūtītājam ir tiesības vienpusēji izbeigt Līgumu bez Izpildītāja piekrišanas jebkurā no šādiem gadījumiem:
11.8.1. Izpildītājs vismaz 2 (divas) reizes nav ievērojis Līgumā noteiktos Pakalpojuma izpildes termiņus, par ko Pasūtītājs ir iesniedzis Izpildītājām vismaz 2 (divas) pretenzijas;
11.8.2. Izpildītājs vismaz 2 (divas) reizes Pakalpojumu veicis nekvalitatīvi, par ko Pasūtītājs ir iesniedzis Izpildītājam vismaz 2 (divus) aktus par konstatētajām Pakalpojuma neatbilstībām;
11.8.3. Izpildītājs nav iesniedzis Līguma saistību izpildes nodrošinājumu Līgumā noteiktajā kārtībā, apmērā un termiņā, vai laicīgi nepagarināja Bankas garantijas vai Apdrošināšanas polises spēkā esamības termiņu;
11.8.4. Izpildītāja saimnieciskā darbība ir apturēta vai izbeigta;
11.8.5. uzsākta Izpildītāja likvidācija;
11.8.6. ierosināta Izpildītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
11.8.7. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
11.8.8. Pasūtītājam ir zudusi nepieciešamība pēc Pakalpojuma;
11.8.9. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.8.10. ir iestājušies nepārvaramas varas apstākļi.
11.9. Līguma 11.8.8. punktā noteiktajā gadījumā Pasūtītājs ir tiesīgs vienpusēji izbeigt Līgumu, rakstiski paziņojot Izpildītājam par Līguma izbeigšanu vismaz 1 (vienu) mēnesi iepriekš. Šajā gadījumā Izpildītājs nav tiesīgs prasīt Pasūtītājam atlīdzināt zaudējumus, kas var rasties Izpildītājam Līguma priekšlaicīgas izbeigšanas dēļ.
11.10. Izpildītājam ir tiesības vienpusēji izbeigt Līgumu bez Pasūtītāja piekrišanas jebkurā no šādiem gadījumiem:
11.10.1. Pasūtītājs vismaz 2 (divas) reizes nav ievērojis Līgumā noteikto Pakalpojuma samaksas termiņu un katrs šāds maksājuma nokavējums pārsniedza 10 (desmit) kalendārās dienas, par ko Izpildītājs ir iesniedzis Pasūtītājam vismaz 2 (divas) pretenzijas;
11.10.2. Pasūtītāja saimnieciskā darbība ir apturēta vai izbeigta;
11.10.3. uzsākta Pasūtītāja likvidācija;
11.10.4. ierosināta Pasūtītāja maksātnespējas vai tiesiskās aizsardzības procesa lieta, vai īstenots ārpustiesas tiesiskās aizsardzības process;
11.10.5. Pasūtītājs apzināti Pasūtītājam sniedzis nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
11.10.6. Līgumu nav iespējams izpildīt tādēļ, ka Līguma izpildes laikā pret kādu no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.10.7. ir iestājušies nepārvaramas varas apstākļi.
11.11. Līgumā noteiktajos gadījumos Līgums uzskatāms par izbeigtu nākamajā darba dienā pēc Pušu paziņojuma par Līguma izbeigšanu saņemšanu atbilstoši Līguma 12.4. punkta noteikumiem. Elektroniski sagatavotajam paziņojumam par Līguma izbeigšanu jābūt parakstītam ar Puses drošu elektronisko parakstu.
11.12. Līgumam izbeidzoties, Puses sapratīgā termiņā bez nepamatotas novilcināšanas veic savstarpējos norēķinus, līgumsoda samaksu, zaudējumu atlīdzināšanu, Paklāju nodošanu u.c. darbības saistībā ar līgumattiecību izbeigšanos.
12. Pušu saziņa un korespondence, pilnvarotās personas
12.1. Visus ar Līguma izpildi saistītos dokumentus, tajā skaitā rēķinus, iesniegumus, paziņojumus, uzaicinājumus, informāciju, pieteikumus, pretenzijas, aktus, grafikus, vienošanās u.tml., viena Puse iesniedz otrai Pusei kāda no šādiem veidiem:
12.1.1. nododot personīgi attiecīgai Līguma 12.2.1., 12.2.2. apakšpunktā norādītajai otras Puses pilnvarotajai personai;
12.1.2. nosūtot elektroniski uz otras Puses pilnvarotās personas Līgumā 12.2.1., 12.2.2. apakšpunktā norādīto e-pasta adresi;
12.1.3. nosūtot elektroniski uz otras Puses Līgumā norādīto e-pasta adresi;
12.1.4. nosūtot ar pasta sūtījumu uz otras Puses Līgumā norādīto juridisko adresi.
12.2. Puses vienojas, ka ar Līguma izpildi saistītos jautājumus, tajā skaitā, bet ne tikai: gatavo, iesniedz uz saskaņo Grafiku; gatavo, iesniedz un izskata pretenzijas, brīdinājumus un aktus par konstatētajām neatbilstībām; gatavo, iesniedz, saskaņo un nodod apmaksai rēķinus; gatavo, iesniedz, saskaņo un paraksta Pakalpojuma nodošanas - pieņemšanas citus aktus u.c. risinās šādas Pušu pilnvarotās personas:
12.2.1. no Pasūtītāja puses:
________________________________ __________________________________, tālr. Nr. _________________, e-pasta adrese: ___________________;
12.2.2. no Izpildītāja puses:
________________________________ __________________________________, tālr. Nr. _________________, e-pasta adrese: ___________________.
12.3. Visus jautājumus, kas saistīti ar Līguma 14. sadaļā paredzētā PVP vai API pieslēgšanu un to darbības tehnisko nodrošināšanu, kā arī jautājumos, kas saistīti ar Pušu sadarbību digitālā jomā, risinās Pasūtītāja atbildīgā persona:
__________________________ ________________________________________________, tālr. Nr. ________________, e-pasta adrese _________________.
12.4. Visa Pušu sarakste un korespondence, tajā skaitā informācija, dokumenti, akti, atskaites, norādījumi, rēķini, paziņojumi, pretenzijas, saskaņošanas, iesniegumi, vienošanās u.c. uzskatāma par iesniegtu un saņemtu 7. (septītajā) dienā pēc nodošanas pasta pakalpojumu sniedzējam; attiecīgajā darba dienā, ja korespondence nodota personīgi Puses pilnvarotajai personai pret parakstu; vai arī nākamajā darba dienā, ja korespondence nosūtīta uz Līgumā norādītājām Pušu un viņu pilnvaroto personu elektroniskā pasta adresēm, no pirmdienas līdz ceturtdienai no plkst. 8.30 līdz 17.15, un piektdienā no plkst. 8.30 līdz 16.00.
13. Korupcijas un interešu konflikta riska novēršana
Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem.
14. Pakalpojuma izpildes datu apmaiņa
14.1. Izpildītājam pēc Pasūtītāja pieprasījumā ir jānodrošina šajā Līgumā sadaļā paredzēto Pakalpojuma izpildes datu (statusu) nodošana Pasūtītājam Līgumā un Tehniskajā specifikācijā noteiktajā kārtībā un termiņos, izmantojot Pasūtītāja izveidotu ______________ vadības portālu (turpmāk – PVP) vai izmantojot API tīmekļa pakalpes (turpmāk – API).
14.2. Līguma 14.1. punktā noteiktā pienākuma izpildei Izpildītājs ne vēlāk kā 10 (desmit) darba dienu laikā pēc rakstiska pieprasījuma saņemšanas no Pasūtītāja, kas iesniegts Līguma 12.1.2. punktā noteiktajā kārtībā, ievērojot Pasūtītāja norādījumus un izmantojot savu digitālo infrastruktūru, veic pieslēgšanu Līguma 14.1. punktā norādītajam PVP vai API ne ilgāk par 3 (trīs) mēnešiem.
14.3. Pēc pieslēgšanas PVP vai API, Izpildītājs nodrošina tajā visu no Pasūtītāja saņemto Pieteikumu un to izpildes laika uzskaiti, paredzot vismaz šādu datu (turpmāk - Statusi) veidus no ______________________:
14.3.1. REĢISTRĒTS – _______________________________;
14.3.2. DARBĪBĀ – __________________________________;
14.3.3. IZPILDĪTS – __________________________________;
14.3.4. ATCELTS – Izpildītājs atcēlis pasūtītā Pakalpojuma izpildi, ņemot vērā kādu no Līgumā noteiktajiem apstākļiem, norādot attiecīgo pamatojumu.
14.4. Līguma 14.3. punktā minētie Statusi tiks izmantoti Pasūtītāja iekšējām vajadzībām, lai uzraudzītu Pakalpojuma izpildes termiņu ievērošanu, kā arī lai sniegtu Pasūtītāja klientiem informāciju par Pakalpojuma izpildi.
14.5. Izpildītājs nodrošina Līguma 14.3. punktā minēto Statusu nodošanu Pasūtītājam, tos fiksējot PVP, vai nododot tos, izmantojot API, šādos termiņos:
14.5.1. REĢISTRĒTS - ne vēlāk kā 1 (vienas) darba dienas laikā pēc ________________________;
14.5.2. DARBĪBĀ – ne vēlāk kā 1 (vienas) darba dienas laikā pēc _________________________ Pakalpojuma izpildes uzsākšanas dienas;
14.5.3. IZPILDĪTS – ne vēlāk kā 1 (vienas) darba dienas laikā pēc ______________________________;
14.5.4. ATCELTS – Izpildītāja Pakalpojuma izpildes atcelšanas dienā.
15. Nobeiguma noteikumi
15.1. Visas domstarpības un nesaskaņas, kas rodas Līguma darbības laikā, Puses risina savstarpēju sarunu ceļā. Ja radušās domstarpības nav iespējams atrisināt sarunu ceļā, strīds nododams izskatīšanai Latvijas Republikas tiesā pēc piekritības.
15.2. Puses rakstiskā veidā paziņo viena otrai:
15.2.1. par izmaiņām Līgumā norādītajās Pušu pilnvarotajās personās/atbildīgajās personās un Līguma izpildē iesaistītajos apakšuzņēmējos;
15.2.2. par Puses firmas (nosaukuma) maiņu;
15.2.3. par Puses juridiskā statusa maiņu;
15.2.4. par Puses juridiskās adreses maiņu;
15.2.5. par Puses korespondences adreses maiņu;
15.2.6. par jebkura Līgumā norādītā tālruņa numura vai elektroniskā pasta adreses maiņu;
15.2.7. par Puses likvidācijas vai reorganizācijas uzsākšanu;
15.2.8. par Puses saimnieciskās darbības apturēšanu;
15.2.9. par Puses saimnieciskās darbības izbeigšanu;
15.2.10. par Puses tiesiskās aizsardzības procesa lietas ierosināšanu;
15.2.11. par Puses tiesiskās aizsardzības procesa īstenošanu ārpustiesas tiesiskās aizsardzības procesā;
15.2.12. par Puses maksātnespējas procesa lietas ierosināšanu.
15.3. Paziņojumu par Līguma 15.2. punktā norādītājiem apstākļiem (turpmāk – Paziņojums) ir tiesīgi iesniegt Pušu Uzņēmumu reģistrā reģistrētās amatpersonas ar paraksta tiesībām un prokūristi; Pušu pilnvarotie pārstāvji, kuriem šādas tiesības piešķirtās ar notariālo vai parasto komercpilnvaru, kā arī Līgumā norādītās Pušu pilnvarotās personas. Paziņojums iesniedzams ne vēlāk kā 5 (piecu) darba dienu laikā pēc attiecīgo apstākļu iestāšanās.
15.4. Paziņojums iesniedzams kādā no Līguma 12.1. punktā norādītajiem informācijas un dokumentu iesniegšanas veidiem, nepieciešamības gadījumā pievienojot dokumentus, kas apstiprina attiecīgas izmaiņas.
15.5. Līguma 15.2. punktā paredzētās izmaiņas, kas skar Līguma nosacījumus, kuras viena Puse ir pieteikusi otrai Pusei ievērojot šīs Līguma nodaļas noteikumus, tiek uzskatītas par attiecīgu Līguma nosacījumu grozījumiem, ja šīs izmaiņas Līguma 12.1. punktā noteiktajā kārtībā ir akceptējusi kāda no Līguma 15.3. punktā minētajām otrās Puses personām. Šajā gadījumā atsevišķa Pušu vienošanās par Līguma grozījumiem netiek slēgta.
15.6. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā noteikumiem, un to apliecina, parakstot Līgumu.
15.7. Ja kāds no Līguma noteikumiem zaudē juridisku spēku, tas nerada pārējo noteikumu spēkā neesamību.
15.8. Pusēm nav tiesību nodot savas ar Līgumu uzņemtās saistības trešajai personai bez otras Puses rakstiskas piekrišanas.
15.9. Līgums ir saistošs Pušu tiesību un saistību pārņēmējiem.
15.10. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
15.11. Līgums ir sagatavots un parakstīts elektroniski latviešu valodā un satur:
15.11.1. Līguma pamattekstu;
15.11.2. Līguma 1. pielikums “Tehniskā specifikācija”;
15.11.3. Līguma 2. pielikums “Tehniskais - finanšu piedāvājums”.
16. Pušu rekvizīti un paraksti:*
	Pasūtītājs:
	Izpildītājs:[footnoteRef:2] [2:  Gadījumā, ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi un jāparaksta šis līgums.] 


	SIA “Rīgas namu pārvaldnieks”
Juridiskā adrese:
Aleksandra Čaka iela 42, Rīga, LV-1011
e-pasts: rnparvaldnieks@rnparvaldnieks.lv
Reģ. Nr. 40103362321
Bankas rekvizīti:
Luminor Bank AS Latvijas filiāle
Kods: RIKOLV2X
Konts: LV83RIKO0002013219546
_____________________
_____________________/
	_____ “_____________________”
Juridiskā adrese: 
____________________________
e-pasts: _____________________
Reģ. Nr.: ____________________
Bankas rekvizīti: ______________
____________________________
Kods: _______________________
Konts: ______________________

_____________________
_____________________/







ŠIS LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGUS
Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

